22.4.2004 Den Europæiske Unions Tidende L 116/39 KOMMISSIONENS BESLUTNING af 20. april 2004 om betingelser for handel med frøblandinger bestemt til anvendelse som foderplanter (meddelt under nummer K(2004) 1429) (EØS-relevant tekst) (2004/371/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 66/401/EØF af 14. juni 1966 om handel med frø af foderplanter ()), særlig artikel 13, stk. 1, og ud fra følgende betragtninger: (1) — I henhold til direktiv 66/401/EØF kan frøblandinger bestemt til anvendelse som foderplanter bringes i handelen, hvis blandingernes forskellige komponenter før blanding foruden bestemmelserne om forsegling og mærkning af pakningerne opfylder de for dem gældende EF-afsætningsbestemmelser. (2) — For at sikre fri bevægelighed for frøblandinger bestemt til anvendelse som foderplanter bør der fastsættes betin- gelser for produktion, kontrol af produktion og mærk- ning af sådanne blandinger. (3) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING: Artikel 1 I denne beslutning fastsættes betingelser for produktion, kontrol af produktion og mærkning af frøblandinger bestemt til anvendelse som foderplanter som supplement til betingelserne i direktiv 66/401/EØF. Artikel 2 Medlemsstaterne foreskriver, at virksomheder, der producerer frøblandinger, a) har installeret blandeudstyr, som sikrer, at den endelige blanding er ensartet b) har passende procedurer for alle blandingsoperationer c) har en person, der har direkte ansvar for blandingsoperati- onen d) fører et register over frøblandinger bestemt til anvendelse som foderplanter. Artikel 3 Virksomheder, der agter at producere frøblandinger, skal over for den myndighed, der er omhandlet i punkt A.lIc.2 i bilag IV til direktiv 66/401/EØF, oplyse følgende: a) De forskellige komponenters vægtforhold (i %) efter arter og i givet fald efter sorter b) blandingens navn, såfremt den fremgår af pakningernes mærkning. Artikel 4 1. — Kontrol af produktionen af frøblandinger foretages af den myndighed, der er omhandlet i artikel 3. 2. —Undersøgelsen gennemføres ved hjælp af: a) kontrol af de enkelte komponenters identitet og samlede vægt, som minimum ved hjælp af stikprøvekontrol af de officielle etiketter, der identificerer frøpakningerne b) stikprøvekontrol af blandingsoperationen, herunder de færdige blandinger. Artikel 5 De nærmere oplysninger om anvendelsen som foder angives på den officielle etiket og/eller på en leverandøretiket. Artikel 6 Denne beslutning er rettet til medlemsstaterne. Udfærdiget i Bruxelles, den 20. april 2004. På Kommissionens vegne David BYRNE Medlem af Kommissionen () EFT 125 af 11.7.1966, s. 2298/66. Senest ændret ved direktiv 2003/61/EF (EUT L 165 af 3.7.2003, s. 23).